NTA NET Admit Card 2019: एनटीए अब 27 मई को जारी करेगा नेट एडमिट कार्ड, ऐसे कर पाएंगे डाउनलोड  
यूजीसी नेट एडमिट कार्ड एनटीए की साइट पर चेक किया जा सकता है
रजिस्‍ट्रेशन आईडी और जन्‍मतिथि की डिटेल्‍स से लॉगइन करें
एडमिट कार्ड के बिना परीक्षा हॉल में प्रवेश नहीं दिया जाएगा
नेशनल टेस्टिंग एजेंसी (NTA) साल 2019 की परीक्षा के लिए यूजीसी नेट (UGC NET) का एडमिट कार्ड 27 मई को अपनी ऑफिशियल वेबसाइट पर जारी करेगी. एडमिट कार्ड जारी होने के बाद उम्‍मीदवार NTA की ऑफिशियल वेबसाइट ntanet.ac.in पर जाकर अपना NET 2019 का एडमिट कार्ड चेक करने के बाद उसे डाउलोड कर सकते हैं. NTA 20 जून से लेकर 28 जून 2019 तक  यूजीसी नेट (UGC NET 2019) की  परीक्षा आयोजित करेगी. इस बार भी परीक्षा कंम्‍प्‍यूटर पर ही दी जाएगी. आपको बता दें कि पहले एनटीए 15 मई को एडमिट कार्ड जारी करने वाला था.
उम्‍मीदवार अपनी रजिस्‍ट्रेशन आईडी और जन्‍मतिथि की मदद से एनटीए की ऑफिशियल वेबसाइट पर लॉगइन कर यूजीसी नेट का एडमिट कार्ड (UGC NET Admit Card) डाउलोड कर सकते हैं. आपको बता दें कि UGC NET के लिए 1 मार्च से लेकर 30 मार्च तक ऑनलाइन आवेदन मांगे गए थे. उम्‍मीदवारों को 1 अप्रैल तक फीस जमा करनी थी. 
आपको बता दें कि एडमिट कार्ड के बिना उम्‍मीदवारों को परीक्षा हॉल में प्रवेश नहीं करने द‍िया जाएगा. सफल उम्‍मीदवार असिस्‍टेंट प्रोफेसर या जूनियर रिसर्च फेलोशिप और असिस्‍टेंट प्रोफेसर के पद के लिए योग्‍य माने जाएंगे.   
नेट परीक्षा में दो पेपर होंगे और दोनों पेपर सिंगल सेशन में ही आयोजित किए जाएंगे. परीक्षा को पूरा करने के लिए उम्मीदवारों को 3 घंटे का समय दिया जाएगा. इस बार यूजीसी नेट परीक्षा के पैटर्न में किसी भी तरह का बदलाव नहीं किया गया है. पहला पेपर टीचिंग और रिसर्च एप्टीट्यूड और दूसरा पेपर आपके सब्जेक्ट (जो सब्जेक्ट आपके पास पोस्ट ग्रेजुएशन के समय था) का होगा.